Hensikt

For å kunne arbeide effektivt med sakene mellom møtene, kan referat fra det sentrale kvalitets- og pasientsikkerhetsutvalget (SKPU) godkjennes på sirkulasjon dersom det er enighet om det. For å oppnå rask utarbeiding og godkjenning, og samtidig sikre at referatet er omforent, innføres følgende rutine.

Gjennomføring

Referatutkast utarbeides av referenten samme dag som møtet i SKPU, eller senest dagen etter. Referatet skal inneholde synspunkter som kom fram i møtet, og beslutninger som ble truffet.

Referatet sendes til utvalgssekretæren, fagdirektøren, møtelederen og saksbehandlere, med frist for endringsforslag innen tre dager.

Revidert referat sendes deretter til alle deltakerne i møtet, med frist for endringsforslag innen sju dager.

Kommentarene innarbeides av referenten, og referatet anses dermed som godkjent på sirkulasjon. Referenten sender så det godkjente referatet ut til alle deltakerne i møtet.

Dersom endringsforslagene er motstridende, for omfattende, eller minst ett av utvalgsmedlemmene krever det, eller referatet av andre grunner ikke bør godkjennes på sirkulasjon, tas det opp til godkjenning på neste møte.

Endringer siden forrige versjon

Dette er første versjon.

Referanser

Mandat for det sentrale kvalitets- og pasientsikkerhetsutvalget